**ĮSAKYMAS**

**DĖL LIETUVOS RESPUBLIKOS APLINKOS MINISTRO 2014 M. GEGUŽĖS 29 D. ĮSAKYMO NR. D1-482 „DĖL FINANSAVIMO SKYRIMO PROJEKTAMS PAGAL**

**2014–2020 M. EUROPOS SĄJUNGOS STRUKTŪRINIŲ FONDŲ VEIKSMŲ PROGRAMOS 5 PRIORITETO „APLINKOSAUGA, GAMTOS IŠTEKLIŲ DARNUS NAUDOJIMAS IR PRISITAIKYMAS PRIE KLIMATO KAITOS“ 5.3.2 KONKRETŲ UŽDAVINĮ „DIDINTI VANDENS TIEKIMO IR NUOTEKŲ TVARKYMO PASLAUGŲ PRIEINAMUMĄ IR SISTEMOS EFEKTYVUMĄ“ PAKEITIMO**

2016 m. birželio 1 d. Nr. D1-406

Vilnius

1. P a k e i č i u Lietuvos Respublikos aplinkos ministro 2014 m. gegužės 29 d. įsakymą Nr. D1-482 „Dėl finansavimo skyrimo projektams pagal 2014–2020 m. Europos Sąjungos struktūrinių fondų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 5.3.2 konkretų uždavinį „Didinti vandens tiekimo ir nuotekų tvarkymo paslaugų prieinamumą ir sistemos efektyvumą“ ir jį išdėstau nauja redakcija:

**„LIETUVOS RESPUBLIKOS APLINKOS MINISTRAS**

**ĮSAKYMAS**

**DĖL FINANSAVIMO SKYRIMO PROJEKTAMS, PATEIKTIEMS PAGAL 2014–2020 M. EUROPOS SĄJUNGOS FONDŲ INVESTICIJŲ VEIKSMŲ PROGRAMOS**

**5 PRIORITETO „APLINKOSAUGA, GAMTOS IŠTEKLIŲ DARNUS NAUDOJIMAS IR PRISITAIKYMAS PRIE KLIMATO KAITOS“ ĮGYVENDINIMO PRIEMONĘ 05.3.2-APVA-V-013 „GERIAMOJO VANDENS TIEKIMO IR NUOTEKŲ TVARKYMO ŪKIO GERINIMAS“**

Vadovaudamasis Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“, 6.2.11 papunkčiu, Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K–316 „Dėl Projektų administravimo ir finansavimo taisyklių patvirtinimo“, 153 ir 154 punktais, 2014–2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-APVA-V-013priemonės „Geriamojo vandens tiekimo ir nuotekų tvarkymo ūkio gerinimas“ projektų finansavimo sąlygų aprašo Nr. 1, patvirtinto Lietuvos Respublikos aplinkos ministro 2014 m. kovo 5 d. įsakymu Nr. D1-237 „Dėl 2014–2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-APVA-V-013 priemonės „Geriamojo vandens tiekimo ir nuotekų tvarkymo ūkio gerinimas“ projektų finansavimo sąlygų aprašo Nr. 1 patvirtinimo“, 49 punktu ir atsižvelgdamas į 2014–2020 metų iš Europos Sąjungos fondų lėšų planuojamų bendrai finansuoti valstybės projektų sąrašo Nr. 1, patvirtinto Lietuvos Respublikos aplinkos ministro 2014 m. balandžio 11 d. įsakymu Nr. D1-357 „Dėl 2014–2020 m. iš Europos Sąjungos fondų lėšų planuojamų bendrai finansuoti valstybės projektų sąrašo Nr. 1 patvirtinimo“, 26 ir 27 punktus, Lietuvos Respublikos aplinkos ministerijos Aplinkos projektų valdymo agentūros 2016 m. balandžio 20 d. projektų tinkamumo finansuoti vertinimo ataskaitą Nr. 1 ir 2016 m. gegužės 23 d. projektų tinkamumo finansuoti vertinimo ataskaitą Nr. 5:

S k i r i u šio įsakymo priede nurodytą finansavimą projektams pagal 2014–2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 5.3.2 konkretų uždavinį „Didinti vandens tiekimo ir nuotekų tvarkymo paslaugų prieinamumą ir sistemos efektyvumą“ įgyvendinimo priemonę 05.3.2-APVA-V-013 „Geriamojo vandens tiekimo ir nuotekų tvarkymo ūkio gerinimas“.“

2. Šis įsakymas įsigalioja kitą dieną po paskelbimo Teisės aktų registre.

3. Šis įsakymas per vieną mėnesį gali būti skundžiamas Vyriausiajai administracinių ginčų komisijai arba Vilniaus apygardos administraciniam teismui Lietuvos Respublikos [administracinių bylų teisenos įstatymo](http://litlex.am.lt/ll.dll?Tekstas=1&Id=31957&BF=1) nustatyta tvarka.

|  |  |
| --- | --- |
| Aplinkos ministras | Kęstutis Trečiokas |

Parengė

Eglė Grinevičienė

Lietuvos Respublikos aplinkos ministro

2016 m. birželio 1 d. įsakymo Nr. D1-406

priedas

**FINANSUOJAMI PROJEKTAI**

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Paraiškos kodas** | **Pareiškėjo pavadinimas** | **Pareiškėjo juridinio asmens kodas** | **Projekto pavadinimas** | **Projektui skiriamos finansavimo lėšos:** | | |
| **iš viso – iki, Eur:** | **iš jų:** | |
| **Europos Sąjungos struktūrinių fondų lėšos iki, Eur:** | **Lietuvos Respublikos valstybės biudžeto lėšos iki, Eur:** |
| 1. | 05.3.2-APVA-V-013-01-0020 | Uždaroji akcinė bendrovė  „Anykščių vandenys“ | 154138664 | Vandens tiekimo ir nuotekų tvarkymo infrastruktūros plėtra Anykščių rajone (Troškūnuose, Smėlynėje, Vaidlonyse, Svėdasuose) | 4 136 624,41 | 4 136 624,41 | - |
| 2. | 05.3.2-APVA-V-013-01-0005 | Uždaroji akcinė bendrovė  „Kretingos vandenys“ | 163994426 | Vandens tiekimo ir nuotekų tvarkymo infrastruktūros plėtra Kretingos rajone (Jokūbave, Grūšlaukėje ir Salantuose) | 5 143 963,48 | 5 143 963,48 | - |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_